[{"text_idx": "#000002", "text": "Pasa den urriak 28an Euskarabildua jardunaldia ospatu genuen Donostiako San Telmo museoan, \u201cZenbat kutsatzen du like batek? Mundu osorako internet jasangarrirantz\u201d izenburupean, teknologia eta jasangarritasuna uztartuz eta aretoa hausnarketarako topagune eroso bat bihurtuz."}, {"text_idx": "#000007", "text": "Teknologiaren esparruan, gutako bakoitzak badauka bere urteko CO2 aurrekontu propioa. Norberak bere buruari iaz zenbat mail bidali zituen, zenbat ordu eman zituen Netflixen filmak edo telesailak ikusten, zenbat bideodei egin zituen galdetuko balio, gutako bakoitzak Interneten erabilerarekin zenbat kutsatzen duen jasoko genuke."}, {"text_idx": "#000008", "text": "Pertsona baten urteko CO2 aurrekontua 2 tona dira eta bidaltzen ditugun mailekin bakarrik zifra horren %0,5-a betetzen dugu jada. 2013an, Internetek CO2 830 milioi tona isurtzen zituen atmosferara. 2020an, zifra hau %3,7 bikoiztu da. Azkeneko datu hau pandemia aurretikoa da; pandemiaz geroztik, kontsumo hau etengabe igotzen jarraitu da, egiten dugun edozein ekintza ingurumenean eragin negatiboa duela erakutsiz."}, {"text_idx": "#000016", "text": "Etxeko martxa eta ingurukoen ordutegien menpe ibili ohi gara aurrera eta atzera beti. Bezeroen eskakizunei so, gutako askoren kasuan mugikorrarekin alde batetik bestera, goiz erdiko kafeari uko egin gabe, baina bulegoko ordutegiak errespetatuz eta bezeroei erantzunez:"}]